b'\n_START_ARTICLE_\nGustav Ilves\n_START_PARAGRAPH_\nGustav Ilves (14. m\xc3\xa4rts 1923 Tartu \xe2\x80\x93 4. juuli 2013 Falk\xc3\xb6ping) oli Eesti Skautmastrite Kogu Rootsi Koondise esimees ning osales skautluse taastamisel Eestis._NEWLINE_Gustav Ilves l\xc3\xb5petas 1943. aastal kaubanduskooli ning l\xc3\xa4ks vabatahtlikuna Soome armee eesti \xc3\xbcksusse. Soomes l\xc3\xb5petas ta ohvitseride kooli lipnikuna ja p\xc3\xb6\xc3\xb6rdus tagasi Eestisse, et s\xc3\xbcgisel 1944 JR200 koosseisus osaleda Punaarmee sissetungi t\xc3\xb5kestamisel._NEWLINE_P\xc3\xa4rast rinde kokkuvarisemist p\xc3\xb5genes Gustav Ilves Rootsi ning asus elama Bor\xc3\xa5si, kus ta 1947. aastal hakkas tegema skaudit\xc3\xb6\xc3\xb6d, mis j\xc3\xa4igi ta suureks huvialaks. Ta j\xc3\xa4tkas dekoraatorit\xc3\xb6\xc3\xb6 k\xc3\xb5rvalt skautlusega tegelemist ka p\xc3\xa4rast Falk\xc3\xb6pingisse asumist 1950ndate algul. Oli Metsakodu loojate hulgas._NEWLINE_Gustav Ilves oli aastail 1951\xe2\x80\x931957 Eesti Skautt\xc3\xb6\xc3\xb6 Keskuse Rootsis juhataja ja 1972\xe2\x80\x931988 Eesti Skautmasterite Kogu Rootsi Koondise esimees. Abistas skautluse taastamisel Eesti ning koos abikaasa Ella Ilvesega kogus eesti skautluse arhiivi, mis on n\xc3\xbc\xc3\xbcdseks Tartusse toimetatud._NEWLINE_Gustav Ilves oli Eesti Skautide \xc3\x9chingu ja Metsakodu auliige.\n_START_SECTION_\nIsiklik elu\n_START_PARAGRAPH_\nGustav Ilves abiellus 1948. aastal vanemgaid Ella Lepikuga ning neil on poeg Ott.'